User:Fidafe/sandbox

Autismi Autismi on monimuotoinen kehityksellinen häiriö, joka diagnosoidaan käyttäytymisen perusteella noin 2-3-vuoden ikäisillä lapsilla sen neurobiologisesta ja genettisestä taustastaan huolimatta. Tässä kehittyvän keskushermoston häiriössä ilmenee vaikeuksia sosiaalisessa vuorovaikutuksessa, vuorovaikutuksellisessa kommunikoinnissa sekä käyttäytymismuodoissa ja kiinnostuksen kohteissa. Nämä pääoireet ilmenevät läpi yksilön elämän, mutta oireet muuttuvat keskushermoston kehityksen ja oppimisen myötä. Näitä muutoksia tapahtuu esimerkiksi kiinnostuksen kohteissa ja kommunikaatiossa. Autististen oireiden kirjo on vaihtelevaa ja niitä ilmenee kaikilla kehityksen tasoilla, minkä vuoksi autismin määrittelyä on laajennettu ja nykyisin ne menevät yhteisen termin, autismikirjon häiriöiden, alle. Autismin kliininen kuva on aina yksilöllinen ja autististit eroavat toisistaan häiriöiden vaikeustason, kielellisen kehityksen, kognitiivisten ja päättelytaitojen osalta. Kuitenkin suuri osa autismikirjon häiriöisistä on kehitysvammaisia. 2000-luvulla tehdyn tutkimuksen mukaan kehitysvammaisten osuus on 30-50%. Tämä osuus on pienentynyt johtuen kasvaneesta tietoisuudesta autismikirjon häiriöistä kognitiivisesti normaaleilla lapsilla.

Autismikirjon häiriöiden tarkkaa biologista syntymekanismia ei vielä tunneta, ja tutkijat kiistelevät häiriöiden ensisijaisesta tekijästä. Nykyinen ajatus siitä, että autismikirjon häiriöiden vaikeudet olisivat alisteisia sosiaalisille vuorovaikutustaidoille on syrjäyttämässä kielen kehityksen vaikeuden ensisijaisuuden näkemystä.